CELEX: 62009CA0505
Language: lv
Date: 2012-03-29 00:00:00
Title: Lieta C-505/09 P: Tiesas (otrā palāta) 2012. gada 29. marta spriedums — Eiropas Komisija/Igaunijas Republika, Lietuvas Republika, Slovākijas Republika, Lielbritānijas un Ziemeļīrijas Apvienotā Karaliste (Apelācija — Vide — Direktīva 2003/87/EK — Siltumnīcas efektu izraisošo gāzu emisijas kvotu tirdzniecības sistēma — Igaunijas Republikas emisijas kvotu valsts sadales plāns par laikposmu no 2008. līdz 2012. gadam — Komisijas un dalībvalstu kompetence — Direktīvas 2003/87 9. panta 1. un 3. punkts un 11. panta 2. punkts — Vienlīdzīga attieksme — Labas pārvaldības princips)

26.5.2012   
            
            
               LV
            
            
               Eiropas Savienības Oficiālais Vēstnesis
            
            
               C 151/2
            
         Tiesas (otrā palāta) 2012. gada 29. marta spriedums — Eiropas Komisija/Igaunijas Republika, Lietuvas Republika, Slovākijas Republika, Lielbritānijas un Ziemeļīrijas Apvienotā Karaliste
   (Lieta C-505/09 P) (1)
   
   (Apelācija - Vide - Direktīva 2003/87/EK - Siltumnīcas efektu izraisošo gāzu emisijas kvotu tirdzniecības sistēma - Igaunijas Republikas emisijas kvotu valsts sadales plāns par laikposmu no 2008. līdz 2012. gadam - Komisijas un dalībvalstu kompetence - Direktīvas 2003/87 9. panta 1. un 3. punkts un 11. panta 2. punkts - Vienlīdzīga attieksme - Labas pārvaldības princips)
   2012/C 151/03
   Tiesvedības valoda — igauņu
   
      Lietas dalībnieki
   
   
      Apelācijas sūdzības iesniedzēja: Eiropas Komisija (pārstāvji — E. Kružíková, E. Randvere un E. White)
   
      Persona, kas iestājusies lietā Komisijas prasījumu atbalstam: Dānijas Karaliste (pārstāvis — C. Vang)
   
      Pārējās lietas dalībnieces: Igaunijas Republika (pārstāvji — L. Uibo un M. Linntam), Lietuvas Republika, Slovākijas Republika, Lielbritānijas un Ziemeļīrijas Apvienotā Karaliste
   
      Personas, kas iestājušās lietā Igaunijas Republikas prasījumu atbalstam: Čehijas Republika (pārstāvis — M. Smolek) un Latvijas Republika (pārstāvji — K. Drēviņa un I. Kalniņš)
   
      Priekšmets
   
   Apelācijas sūdzība par Pirmās instances tiesas (septītā palāta) 2009. gada 23. septembra spriedumu lietā T-263/07 Igaunija/Komisija, ar kuru Pirmās instances tiesa atcēla Komisijas 2007. gada 4. maija lēmumu par siltumnīcas efektu izraisošo gāzu emisijas kvotu valsts sadales plānu, ko Igaunija par 2008.–2012. gadu iesniegusi saskaņā ar Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp.) — Kļūda tiesību piemērošanā, pārbaudot prasības atcelt tiesību aktu pieņemamību — Kļūdaina Direktīvas 2003/87/EK 9. panta 1. un 3. punkta un 11. panta 2. punkta un vispārējā vienlīdzīgas attieksmes principa interpretācija — Kļūdaina labas pārvaldības principa piemērošanas jomas un apmēra interpretācija — Kļūdaina apstrīdētā lēmuma noteikumu kvalificēšana par tādiem, kas nav nodalāmi no šī lēmuma, no kā izriet pilnīga, nevis daļēja atcelšana
   
      Rezolutīvā daļa:
   
   
               1)
            
            
               apelācijas sūdzību noraidīt;
            
         
               2)
            
            
               Eiropas Komisija atlīdzina tiesāšanās izdevumus;
            
         
               3)
            
            
               Čehijas Republika, Dānijas Karaliste un Latvijas Republika savus tiesāšanās izdevumus sedz pašas.
            
         
      (1)  OV C 63, 13.03.2010.